نايضة ف”ميدي 1 تي في” على الخوا الخاوي. قاليك اسيدي الصحافية سمية الدغوغي مقدمة النشرة المسائية ورئيسة التحرير قالت يوم السبت “الصحراء الغربية” في نشرة الاخبار. اييه. ناضت القيامة حقاش اعتبرو هاد الشي خطأ جسيم. واش هاد الشي خطآ جسيم اعباد الله. علاش كتضحكو علينا بنادم. راه الصحراء الغربية اسم جغرافي وحزب سياسي بحال البام صرح بهاد الاسم وصافي خاصنا ندوزو لمرحلة اولى. الصحراء المغربية اسم سياسي هو اللي خاص الصحافي ما يقولوش. ساهلة اي صحافي يقول “الصحراء الغربية في الجنوب المغربي” وسدات مادام. راه جميع خرائط الدنيا فيها غير اسم “الصحراء الغربية”. دابا على هاد الشي باغيين تحاكمو الناس وتحاكمو مهنيتهم. الدغوغي عندها تجربة وكانت ف”دوزيم” السؤال واش عطات شي اضافة للقناة ولا للا ماشي كلشي يضرب فيها على خطآ غبي بزاف. حنا ف”كود” كنقولو ديما الصحراء الغربية وصحف مغربية اخرى كتقولها. نعتبرها “صحراء غربية” في الجنوب المغربي وسدات مدام. دابا شي باغي يسب خيار وشي كيحن لعهد العزوزي. واش تصطيتو كيفاش هاد الشي راه ما خطأ ما والو 
واش هاد ميدي 1 تي في بعقلهم. على قبال الصحراء الغربية منوضينها. وا عباد الله راها صحراء غربية راه الاسم الجغرافي مالهم كتشدو فالخاوي